Abel (binde al muzike)

Abel, c' est ene binde di muzike neyerlandès eyet neyerlandès-cåzante ki vént d' Effen, ene comene nén lon d' Breda, dins l' province do Braibant Bijhrece. Èç binde ci est puvite kinoxhowe po li tchanson, Onderweg, k' aveut rexhowe e 2000.

 Istwere 

 Atake 
E 1996, i gn aveut Joris Rasenberg, Freek Imbens eyet Robert Stobbelaar k' avént askepyî l' binde. Ces troes omes la s' kinoxhént ddja dispoy les umanités. Avou ça, s' a radjouté èn ôte mimbe : John Koeken. El binde si loméve dinltins : The Acting Crowd. Tenawete, après èn an, il avént decidé d' ercandjî l' no po Abel, c' esteut po rinde bon dvwer a on fime d'Alex van Warmerdam. I volént eto fé del pope neyerlandesse. El prumire såye, fwaite pa zelzôtes, leu dene on contrat po l' eredjistrumint. Totfeye, Robert Stobbelaar, k' esteut l' bateu, aveut låtchî l' binde. Abel ricwereut, adon, après on novea bateu, pus on deujhinme guitarisse. Il avént trové Emiel Drost pol batreye, insi ki Maarten van Damme come deujhinme guitarisse. 

 Prumire yet dierinne rilomêye 
El prumire tchanson del binde (3 dagen zon) n' aveut nén stî. Mins nerén, ene ôte tchanson, Onderweg, a divnou foirt peuprece ey aveut stî al prumire plaece dins les clasmints neyerlandès eyet flaminds a l' atake di l' anêye 2000. Ene miete après, el binde aveut rexhou ès prumî albom : De stilte voorbij. Les TMF Awards avént dit d' zels k' Abel esteut ene binde avou l' pus bea avni. Abel aveut djouwé po rén po les victimes des feus d' årtifice d'Enschelde. Al fén d' ciste anêye la, el binde aveut djouwé al Night of the Proms, ki s' aveut passé e-n Ahoy, nén lon d' Rotterdam.

Padri Onderweg, Abel a fwait berwete. Bråmint ont låtchî l' binde dins les deus ans k' avént shuvou. Joris Rasenberg esteut l' dierin a awè dimané, mins il a stî ridjondou pa Eric Smans, on novea guitarisse. E 2002, ès deujhinme albom, Doen en laten, ere rexhou, mins c' esteut ene kine. 

 Ralaedje 
Abel a rivnou e moes d' setimbe 2010, avou ene troejhinme muzike : Zolang je bij me bent. Elle aveut stî shuvowe på troejhinme albom : 12 uur. Li tchanson, Tot het helder wordt, c' est l' dierinne tchôze k' el binde a fwaite eyet c' esteut e 2012.  

 Discografeye 

 Alboms 
 2000 : De stilte voorbij
 2002 : Doen & laten
 2010 : 12 uur

 Tchansons 

 1999 : 3 dagen zon
 2000 : Onderweg
 2000 : Neem me mee
 2000 : Zonder een woord
 2001 : Liedje
 2001 : Nooit meer bang
 2002 : Walsen
 2010 : Zolang je bij me bent
 2012 : Tot het helder wordt

 Sourdants 
Biografie van Abel (band) in de Muziekencyclopedie

Ratournaedje di l' årtike do Wikipedia neyerlandès-cåzant :

https://nl.wikipedia.org/wiki/Abel_(band)

Categoreye:Bindes al muzike
Categoreye:Neyerlandès